Dragi učenici, poštovani roditelji,

jedna zahtjevna nastavna godina je iza nas. S obzirom na epidemiološku situaciju bili smo u mnogim slučajevima prinuđeni poslužiti se tehnikom kako bismo ostvarili međusobnu komunikaciju. Iako je na taj način protok informacija brz osobno ipak dajem prednost neposrednoj komunikaciji u školi.

Prema sadašnjim informacijama i s obzirom na cijepljenje stanovništva nadam se da će se stanje u predstojećoj školskoj godini stabilizirati.

***Humanitarne akcije za Petrinju:***

1. U lipnju 2021. je pokrenuta akcija prikupljanja novčanih sredstava „5 za Petrinju“. Prikupljeno je 3700 kn za kupovinu ormarića u učionicama OŠ Mate Lovraka u Petrinji. Budući da je od drugih škola prikupljeno dovoljno sredstava za tu svrhu dogovoreno je da ćemo po primitku informacije o drugim potrebnim pomagalima prikupljena sredstva doznačiti u tu svrhu. O tome će škola objaviti podatak.
2. U tijeku je još jedna **humanitarna akcija za I. OŠ Petrinja** u centru Petrinje. Škola je radom započela oko 1700. godine. Nastavu su tada organizirali Franjevci. To je prvi poznati trag o postojanju škole u tom kraju.

**Učenicima je potreban školski pribor** (olovke, bojice, flomasteri, tempere, krede, ruksaci, bilježnice i ostali školski pribor).

**Od 24. kolovoza 2021. do 3. rujna će se u školi prikupljati školski pribor** kako bi ga učenici I. OŠ Petrinja dobili na početku nastave. **O terminima preuzimanja** školskog pribora u našoj školi obavijestit ćemo vas **u kolovozu** putem web stranice škole.

***Svjedodžbe:***

Učenici koji nisu preuzeli svoje svjedodžbe o završenom razredu u ovoj školskoj godini iste moći preuzeti kod svojih razrednika na satu razrednika početkom nastave u sljedećoj školskoj godini.

Želim svima vama lijepo, mirno, zdravo i ugodno ljeto.

Srdačan pozdrav,

Vaša ravnateljica

Ljiljana Lepan Babić, prof.